ӨВӨРХАНГАЙ АЙМГИЙН ГУЧИН-УС СУМЫН 2 ДУГААР

САРД ХИЙСЭН АЖЛЫН МЭДЭЭ

2022.02.25 Аргуут

**Засаг даргын Тамгын газар нь:**

Аймаг, сумын аварга малчид, ажилтнуудын шагналыг гардуулах арга хэмжээг халдвар хамгааллын дэглэмийг баримтлан зохион байгуулсан ба 75-аас дээш насны ахмадуудад сумын Засаг даргын гарын бэлэг гардуулж, үүнд 2780.0 мянган төгрөг зарцуулсан.

 Сумын Засаг даргын 2022 оны 1 дүгээр сарын 12-ны өдрийн А/02 дугаар захирамжаар 2022 оны цэргийн шинэчилсэн тоо бүртгэлийг 01 дүгээр сарын 24, 25-ны өдрүүдэд явуулахаар шийдвэрлэн, цэргийн 1, 2 дугаар зэргийн бэлтгэл үүрэгтнүүдэд сумын фээсбүүк групп болон утсаар мэдээллийг хүргэж, бүртгэлийг онлайнаар болон биечлэн явууллаа.

 Бүртгэлд нэгдүгээр зэргийн бэлтгэл үүрэгтэн (18-50) 179, хоёрдугаар зэргийн бэлтгэл үүрэгтэн (18-50) 338, бэлтгэл офицер 1, бэлтгэл ахлагч 1, орон нутагтаа байгаа офицер ахлагч 2, тайван цагт цэргийн албанд тэнцэхгүй 28, хорих ял эдэлж байгаа 1, цэргийн алба хааж байгаа 4, төрийн цэргийн байгууллагад ажиллаж байгаа 3, гадаадад ажиллаж, сурч байгаа 3, бүртгэлд хамрагдаагүй 15, бүгд 577 хүн хамрагдаж, хамралт 98,5 хувьтай.

 Короновирусын халдвар (Ковид-19)-ын батлагдсан тохиолдлоос хойш авч хэрэгжүүлсэн ажлын тайланг аймгийн Онцгой комисст хүргүүлэн ажилласан.

Сумын төвд амьдардаг айл өрх, дулаанаар хангадаг уурын зуухны мэдээллийг агаар бохирдуулагч эх үүсвэрийн тооллогод хамруулан программд шивж Аймгийн УЦУОШГазарт хянуулан дүнг хүргүүлсэн. Тооллогоор 209 өрх, 1 уурын зуух тоологдсон.

“Ногоон байгууламжийг нэмэгдүүлэх-Орчны бохирдлыг бууруулах” жилийн ажлын хэсгийг байгуулж, төлөвлөгөөг боловсруулсан. Хогийн нэгдсэн цэг, гол гудамжуудыг камержуулах ажлыг хийж чиглэлийн 5 камераар хяналт тавин ажиллаж байна.

Сумын хамтарсан баг нь иргэнээс ирсэн өргөдлийн дагуу 2 өрхөд нөхцөл байдлын үнэлгээ хийж, бичиг баримтыг бүрдүүлж холбогдох газарт илгээсэн. Мориноос унасан хүүхдийн судалгаа, Засгийн газрын 2019 оны 57 дугаар тогтоолын хэрэгжилтийг хангах хүрээнд хэрэгжүүлсэн ажлын тайланг явуулсан.

 Хөгжлийн бэрхшээлтэй иргэдийн судалгаа гарган, нэг иргэний үнэмлэхийг захиалсан.

 Монголын бүх ард түмний 15 дугаар наадамд оролцох тамирчдын тоон мэдээллийг гаргаж илгээсэн.

 Иргэдийн Төлөөлөгчдийн Хурал, Засаг даргын Тамгын газар, Эрүүл мэндийн төв, Соёлын төв, Ерөнхий боловсролын сургууль, орон нутгийн хөгжлийн сан, сум хөгжүүлэх сангуудын аудитаар орж, тус тус зөрчилгүй дүгнэлт авсан. Мөн сум хөгжүүлэх сан, эрсдлээс хамгаалах сангууд санхүүгийн хяналт аудитын газраас шалгуулан 2021 оны санхүүгийн баримтад хяналт шалгалт хийхэд зөрчилгүй дүгнэлт авсан. Аж ахуйн нэгжүүдийн тайланг хуулийн хугацаанд гаргуулан нэгтгүүлсэн.

 Хөдөө аж ахуйн тасагт ашиглагдаж байсан УАЗ452 автомаркын машиныг дуудлага худалдаанд оруулан 4,5 сая төгрөгөөр худалдсан.

 **Хөдөө аж ахуйн чиглэлээр:**

2022 онд Улсын төсвийн хөрөнгө оруулалтаар инженерийн хийцтэй шинээр гаргуулах Аргалант 3-р багт, Гучин 2-р багт гэх гүн өрмийн судалгааг явуулсан.

Дэлхий банкны санхүүжилтээр хэрэгжиж буй “Мал аж ахуйн эдийн засгийн эргэлтийг нэмэгдүүлэх төсөл”-ийн хүрээнд сургагч, багш нар сургалт суртчилгаа заавар зөвлөгөө өгч, ухна, хуцад ангилалт хийж, 5 малчны бүлэг байгуулах ажлын үр дүн тайлантай танилцан арга зүйн зөвлөгөө өгч ажилласан.

Сум хөгжүүлэх сангаас зээл аваад хугацаа хэтэрсэн зээлдэгчдийн судалгаа гаргаж зээлийн эргэн төлөлтийг төлүүлэх ажлыг зохион байгуулж байна. Сумын иргэдийн Төлөөлөгчдийн Хуралтай хамтран сум хөгжүүлэх сангийн хугацаа хэтэрсэн зээлдэгчтэй уулзаж, зээлийн эргэн төлөлт болон зориулалтын дагуу зарцуулсан эсэхэд хяналт тавьсан.

Санхүүгийн хяналт шалгалтаар орж зөрчилгүй дүгнэлт авсан боловч хугацаа хэтэрсэн 1, явцын хугацаа хэтрэлттэй 3 зээлдэгчид албан шаардлага өгч ажилласан.

 Хүнсний тэнцлийн мэдээг 7 хоног бүрийн 1, 4 дэхь өдөр гаргаж аймгийн ХХААГазарт хүргүүлэн ажиллаж байна.

“Үхэр сүрэг” дэд хөтөлбөрийн 2020-2021 оны тугал бойжилтын мэдээг дөрвөн багийн малчин 21 өрхийн судалгааг гаргаж явуулсан. Мөн Монголын хоолой тэмээн сүрэг омог бий болгох ажлын хэсэг 20 ингэнээс дээж авч, ХААяамны хүрээлэнгийн сургагч багш нарт хүргүүлсэн.

**Нийгмийн халамжийн чиглэлээр**: Тэтгэврийн даатгалын сангаас өндөр нас 275, тахир дутуу 37, тэжээгчээ алдсан 15 нийт 327 тэтгэвэр авагчид 2 дугаар сарын 1-нээс нэмэгдүүлсэн тэтгэвэр олгож, нийт 160000,0 мянган төгрөгний, тэтгэмжийн даатгалын сангаас 1 иргэнд оршуулгын тэтгэмжид 1000,0 мянган төгрөг, ажилгүйдлийн даатгалын сангаас 2 иргэнд 962,9 мянган төгрөг тус тус олгосон. 2 иргэний өндөр насны тэтгэвэр тогтоолгох, 1 иргэний тахир дутуугийн тэтгэвэр тогтоолгох өргөдлийг хүлээн авч хэлтэст хүргүүлсэн. Нийгмийн даатгалын сайн дурын даатгалд 7 иргэнийг шинээр хамруулсан.

Жирэмсэн эхийн тэтгэмжид 4 иргэний хүсэлтийг хүлээн авч системд бүртгэсэн. Нийт 14 эхэд 547,143 төгрөг олгосон. Байнгын асаргаа шаардлагатай 6 ахмадын сунгалтын хүсэлтийг хүлээн авч Амьжиргаа дэмжих зөвлөлөөр хэлэлцэн дэмжсэн. Байнгын асаргаа шаардлагатай 39 ахмадад 3295,500 төгрөг, хөгжлийн бэрхшээлтэй 3 иргэнд 253,500 төгрөг, 12 хүүхдэд 3456,000 төгрөг буюу нийт асаргааны тэтгэмжид 54 иргэнд 7004,500 төгрөг, “Цалинтай ээж, аав хөтөлбөр”-т 6 иргэнийг шинээр, 2 иргэний сунгах хүсэлтийг хүлээн авч системд бүртгэн нийт 97 аав, ээжид 4690,956 төгрөг, шинэ төрсөн 3 хүүхдийн хүүхдийн мөнгөнд хамрагдах хүсэлтийг хүлээн авч системд бүртгэсэн. 0-18 насны 732 хүүхдийн 73200,000 төгрөгийн олголт хийгдсэн.

Нийгмийн халамжийн өндөр настны тэтгэвэрт 2 ахмадад 576,000 төгрөг, хөгжлийн бэрхшээлтэй иргэний тэтгэвэрт 8 иргэнд 2304,000 төгрөг, тэжээгчээ алдсаны тэтгэвэрт 9 иргэнд 2686,000 төгрөг буюу нийт 19 иргэнд 5566,000 төгрөгийг тус тус олгон Хүнсний эрхийн цахим үйлчилгээнд хамрагдаж байгаа өрхийн гишүүдээр гудамж талбайн их цэвэрлэгээ хийлгэсэн.

.**Сумын Эрүүл мэндийн төв** **нь:** Ковид-19 халдварын өдөр тутмын мэдээ болон урьдчилан сэргийлэх талаарх боршурыг Facebook–хуудсаар өдөр бүр байршуулж мэдээ мэдээллийг хүргэж байна. Архи, согтууруулах ундааг хэтрүүлэн хэрэглэхгүй байх, урьдчилан сэргийлэх чиглэлээр бэлтгэсэн 6 төрлийн сурталчилгааны материал гарын авлага, видео шторкийг байгууллага, орон нутгийн цахим хуудсаар дамжуулан олон нийтэд тогтмол түгээсэн. Архи, согтууруулах ундааг хэтрүүлэн хэрэглэхгүй байх, урьдчилан сэргийлэх чиглэлээр сурталчилгааны постер 1, гарын авлага 1-ийг боловсруулан ЭМТ-өөр үйлчүүлсэн 21 иргэнд зөвлөгөөг өгч тараасан.

Илүүдэл жин, таргалалтад нөлөөлж буй хүний буруу зан үйл, амьдрах, ажиллах хэв маягийг өөрчлөх, ухуулга нөлөөллийн арга хэмжээ, сургалтыг зохион байгуулсан.

Ажилчид өглөө өлөн үед, үдээс хойш идэвхтэй хөдөлгөөн хийх өөртөө 30 минутын цаг гарган дасгал хөдөлгөөнийг хийж эхэлсэн. Хүн амд үзлэг, оношлогоо, эмчилгээ хийхэд шаардагдах эм тариа, Ковид-19 оношлуур, хамгаалах хувцас зэрэгт нийт 7.300 мянган төгрөг зарцуулсан.

Гэрийн сувилахуйн баг нийт 8 өндөр настай, хөгжлийн бэрхшээлтэй иргэдэд сувилахуйн тусламж үзүүлсэн.

КОВИД-19 халдварын батлагдсан тохиолдол 55. Эдгээрээс тандалтын судалгааг авч, эмнэлэгт болон гэрээр 100% эмчилгээнд хамруулж гэрийн тусгаарлалтад 76 иргэнийг 14 хоногоор тусгаарлан, халдвар хамгаалал, эрүүл ахуйн зөвлөгөө өгч ажилласан.

**Цэцэрлэг** **нь:** Танхимын сургалтад шилжих тухай БШУСайдын А/38 дугаар тушаалын хэрэгжилтийг ханган 02 дугаар сарын 14-ны өдрөөс 3-5 настай хүүхдүүдийг танхимын сургалтад хамруулан танхимын сургалт эхлэхтэй холбоотойгоор анги бүлгүүдийн цэвэрлэгээ, ариутгалыг журмын дагуу хийсэн. 3 настай хүүхдүүдийг ЭМТөвд цагаан хорхойн шинжилгээнд хамруулсан.

Боловсрол шинжлэх ухааны газраас зохион байгуулсан Миний Өвөрхангай аяны “Шинэ бүтээл оновчтой санал”, “Багшийн бүтээл хүүхдийн хөгжилд” уралдаануудад амжилттай оролцон “Шинэ бүтээл оновчтой санал” уралдаанд манлайлсан.

“ЕБС, Цэцэрлэгийн материаллаг болон нийгэм сэтгэл зүйн орчны эрсдлийн үнэлгээ хийх, эрсдлийг бууруулах, урьдчилан сэргийлэх” сарын аяны хүрээнд хийж хэрэгжүүлсэн ажлын тайланг Боловсрол, шинжлэх ухааны газарт хуулийн хугацаанд хүргүүлсэн.

**Ерөнхий боловсролын сургууль нь:** Боловсрол шинжлэх ухааны сайдын, Эрүүл мэндийн сайдын “Түр журам батлах тухай” 2021 оны 8 дугаар сарын 19-ний өдрийн А/292, А/525 дугаар хамтарсан тушаалыг хүчингүйд тооцож, 2022 оны 2 дугаар сарын 14-нөөс “Танхимын сургалтад шилжүүлэх тухай” 2022 оны А/38 дугаар тушаалыг хэрэгжүүлэн 2 дугаар улирлын хичээлийн үйл ажиллагаа хэвийн зохион байгуулагдаж байна. Хичээлийн үйл ажиллагаа зохион байгуулагдахад дотуур байранд хүүхдүүдээ хүлээж авахад бэлтгэж дотуур байрын үйлчлэгч, дотуур байрын багшид заавар зөвлөгөөг Нийгмийн ажилтан өгсөн.

“Миний Өвөрхангай хаалтын хичээл” Засаг даргын жишиг хөтөлбөрийн дагуу 2 дугаар сарын 18-ны 08:00 цагт зохион байгуулагдаж багш, сурагчид хамрагдсан.

II улирлын хичээлийн хуваарийг шинэчлэн гарган 3-5 дугаар ангид уншихын сэдэв боловсруулж түвшин тогтоох шалгалтад бэлтгэсэн. Бага ангийн ирц 96 хувь байна. 3 хүүхэд хичээлийн үйл ажиллагаа эхэлсээр ирээгүй.

Монгол хэл, бага ангийн багш, технологийн (эмэгтэй) багш нарыг авч орос хэлний багшийн орон тоо дутагдалтай ажиллаж байна.

Одоогийн байдлаар ажилсагчдын 43,3% ковидоор өвчилсөн, 17% вакциндаа хамрагдаад өвчилсөн, 89,1% нь 3-р тундаа хамрагдсан.

 “Японы хүүхдийн ивээх сангийн төслийн хаврын ангид 29 сурагчийн анкетад нэгтгэл явагдаж илгээгдсэн. Японы хүүхдийн ивээх сангийн намрын элсэлтийн төгсөгчдын 2 илтгэл, сумын төслийн зөвлөлийн төслүүд болон ментор, багийн Засаг дарга нарт танилцуулагдсан.

МЭДЭЭ НЭГТГЭСЭН: ХУУЛЬ, ЭРХ ЗҮЙН

МЭРГЭЖИЛТЭН М.ЭРДЭНЭБААТАР

ХЯНАСАН: ЗАСАГ ДАРГЫН ТАМГЫН ГАЗРЫН

ДАРГА Н.ТУНГАЛАГ